**«Қазақстан – бақытты балалық мекені!»**

**каникул кезеңіндегі балалардың сауықтырылу демалысын,**

**бос уақытын және жұмыспен қамтылуын ұйымдастыру**

**ТҰЖЫРЫМДАМАСЫ**

1. **Кіріспе**

Балалардың құқықтары мен заңды мүдделерін сақтау Қазақстан Республикасы Ұлттық саясатының басым бағыттарының бірі болып табылады. Мемлекеттік органдар балалар орталықтарын, кешендерді, қала сыртындағы сауықтыру лагерлерін және күндізгі, палаткалы, киіз үйлі лагерлерді бекітеді және қолдайды.

Жазғы кезеңде балалардың сауықтырылу демалысын, бос уақытын және жұмыспен қамтылуын ұйымдастыру мемлекеттің әлеуметтік саясатының ажырамас бөлігі және балалардың шығармашылық дамуы, олардың рухани әлемі мен интеллектін байыту мүмкіндігі болып табылады. Каникул - сабақтан бос уақыт, балаға ерекше назар аударатын және әлеуметтік қорғауға алынатын «аймақ».

Каникул кезеңінде балалардың жазғы сауықтырылу демалысын, бос уақытын және жұмыспен қамтылуын ұйымдастыру Қазақстан Республикасының Конституциясына, Қазақстан Республикасының заңдарына және өзге де нормативтік құқықтық актілеріне, мектептен тыс ұйымдардың қызметі туралы Ережеге (Қазақстан Республикасы Үкіметінің 2001 жылғы 22 маусымдағы № 849 қаулысы), осы Қағидаларға және балалар сауықтыру лагерінің Жарғысына (Ережесіне) және 2020-2023 жылдарға арналған каникул кезеңінде балалардың сауықтырылу демалысын, бос уақытын және жұмыспен қамтылуын ұйымдастыру туралы 2020 жылғы 14 қаңтардағы №1 өкімге сәйкес жүзеге асырылады.

1. **Жалпы ережелер**

Осы каникул кезеңінде балалардың сауықтырылу демалысын, бос уақытын және жұмыспен қамтылуын ұйымдастыру тұжырымдамасы (бұдан әрі - Тұжырымдама) тәрбие және сауықтыру саласындағы мемлекеттік әлеуметтік саясат қағидаттарына негізделеді.

**Тұжырымдама Қағидаттары:**

1) ведомствоаралық өзара іс-қимыл, мемлекеттік басқару органдарының, білім беру ұйымдарының, қоғамдық ұйымдардың іс-қимылдарының келісілуін қамтамасыз ету;

2) ашықтық - балалардың демалысы мен сауығуын ұйымдастыруға және мониторингтеуге жұртшылықтың қатысуын қамтамасыз ету, балалардың қауіпсіздік нормалары мен қағидаларын сақтау;

3) интеграция - іс-шаралардың білім беру, әлеуметтік-педагогикалық, сауықтыру, психологиялық, дамытушылық, мәдени-демалыс бағытының бірлігін қамтамасыз ету.

4) ерекше білім беру қажеттіліктерін ескере отырып, балалардың, әсіресе балалардың шығармашылық қабілеттерін дамыту және денсаулығын нығайту үшін жайлылық «аймағын» құру.

5) ерте бейіндік айқындалуға ықпал ету.

Тұжырымдама балалардың сауықтырылу демалысын, бос уақытын және жұмыспен қамтылуын ұйымдастыру мүмкіндіктерін *кеңейту* арқылы өскелең ұрпақты әлеуметтендіру мен дамытудың негізгі міндеттерін шешуге бағытталған және 1989 жылғы 20 қарашадағы БҰҰ Бас Ассамблеясының Бала құқықтары туралы Конвенциясында, Қазақстан Республикасының Конституциясында, «Қазақстан Республикасындағы Бала құқықтары туралы» Қазақстан Республикасының заңдарында айқындалған тәрбие саясатының қағидаттарына, «Білім туралы», «Кәмелетке толмағандар арасындағы құқық бұзушылықтардың алдын алу және балалардың қадағалаусыз және панасыз қалуының алдын алу туралы» заңдарына, Қазақстан Республикасының Білім және ғылымды дамытудың 2020-2025 жылдарға арналған мемлекеттік бағдарламасына негізделеді.

Тұжырымдаманың **өзектілігі** жазғы демалыс кезінде балалардың демалысы мен сауығуын ұйымдастырудың барлық мүмкін нұсқаларын қарастыру қажеттілігімен байланысты, әр баланың толыққанды демалысқа қол жетімділігі үшін жағдай жасау.

**Мақсаты** – сауықтыру, әлеуметтік бейімделген, экологиялық, экономикалық, шығармашылық, білім беру, спорттық, көшбасшылық бағдарламаларды, зияткерлік – техникалық және кәсіптік бағдарламаларды іске асыру үшін балалардың жазғы демалысын ұйымдастырудың бірыңғай тәсілдерін әзірлеу.

**Міндеттері:**

1) заманауи жағдайларда балаларды жазғы демалу, сауықтыру және жұмыспен қамту жүйесін жаңартуға бағытталған жағдайлар жасау;

2) жазғы демалыс, балаларды сауықтыру және жұмыспен қамту жүйесін кадрлық, әдістемелік және ұйымдастырушылық қамтамасыз ету;

3) балалардың жазғы демалыс ұйымдарының жұмыс істеуін санитариялық-медициналық, санитариялық-гигиеналық қамтамасыз ету;

4) 1-10 сынып оқушыларын жазғы каникул кезеңінде тәрбие және білім беру іс - шараларына қатысумен 100% қамтуды қамтамасыз ету;

5) балалар демалысы және сауықтыру қызметтерінің қолжетімділігін арттыру;

6) қиын өмірлік жағдайға тап болған балаларды әлеуметтік-құқықтық қорғауды іске асыру үшін жағдайлар жасау;

7) «магниттік мектептер» типі бойынша балалардың жазғы сауықтыру демалысын ұйымдастыруда қалалық және ауылдық мектептердің жұмысын интеграциялау;

8) виртуалды түрде де, нақты (буллинг) түрде де жазғы каникул кезеңінде оқушылардың қауіпсіздігі мен тыныс-тіршілігінің негіздерін қамтамасыз ету және сақтау;

9) отбасылық құндылықтарды нығайтуға жәрдем көрсету;

10) жобаларды, жазғы демалыс бағдарламаларын қаржыландыру үшін жергілікті бюджеттің оңтайлы жағдайларын көздеуге міндетті.

**Тұжырымдама** мемлекеттік органдардың, жұртшылықтың, бизнес-қоғамдастықтардың, ҮЕҰ-дың, БАҚ-ның балалардың демалысын, бос уақытын және жұмыспен қамтылуын тиімді ұйымдастыруға қатысуын **көздейді.**

**Тұжырымдама** балалардың сауықтыру демалысын, бос уақытын және жұмыспен қамтылуын сапалы ұйымдастыруды жетілдіру бойынша кешенді жүйелі тәсілді қамтамасыз етуге **арналған.**

ҰБДҚ деректері бойынша *(2023 жылғы 30 сәуірдегі жағдай бойынша)* республикада 1-10 сыныптарда 3 564 334 білім алушы бар.

491 484 бала әлеуметтік осал отбасыларда тәрбиеленуде.

Олардың ішінде:

- Жан басына шаққандағы орташа табысы ең төменгі күнкөріс деңгейінен төмен отбасыларда 159 916 бала;

- Атаулы әлеуметтік көмек алуға құқығы бар отбасыларда 203231 бала;

- 14134 жетім бала және ата-анасының қамқорлығынсыз қалған балалар;

- Қолайсыз отбасылардан шыққан 9 908 бала;

- «Жаппай оқыту» қорынан көмек алу үшін білім беруді басқарудың алқалы органы айқындаған өзге санаттағы 113 205 бала бар.

Каникул кезінде балалардың сауықтырылу демалысын, бос уақытын және жұмыспен қамтылуын ұйымдастыру үшін 11159 балалар лагері бар, оның ішінде: 218 қала сыртындағы лагерлер (118 Мемлекеттік, 100 Жеке), оның ішінде 17 жетім балалар мен ата-анасының қамқорлығынсыз қалған балаларға арналған ұйымдар жанынан, жалпы білім беретін мектептерде (мектеп жанындағы лагерьлер) және қосымша білім беру ұйымдары жанында 10 284 тамақпен және тамақсыз күндізгі лагерьлер мен 657 палаткалы және киіз үйлі лагерьлері және басқалары бар.

Балалар лагерьлерінің жұмысына республиканың колледждері мен жоғары оқу орындарының студенттері қатарынан педагогикалық отрядтар белсенді түрде тартылатын болады. Жазғы кезеңде жұмыс істеу үшін педагогикалық кадрларды әдістемелік даярлау қажеттілігі бар.

Жазғы демалыс кезінде қызмет саласын мектептен тыс білім беру ұйымдары кеңейтеді. Облыстық, аудандық орталықтарда жазғы уақытта Оқушылар сарайлары, Технопарк, Робопарк, Орталықтар, Балалар шығармашылығы үйлері, кітапханалар, жас техниктер, экологтар, натуралистер станциялары жұмысын жалғастырады. Үйірмелерде, секцияларда, студияларда клубтарда әр баланың жеке басын дамытуға, оның қабілеттерін ашуға, қазақстандық патриотизм мен азаматтыққа тәрбиелеуге көңіл бөлінетін болады.

Достық үйлерін, Ардагерлер кеңесін, Әкелер кеңесін, Аналар кеңесін, Интернационалистер клубын, еріктілер бірлестіктерін тарту ұсынылады.

Балалардың сауықтыру лагерлерінің жұмыс алгоритмі Қазақстан Республикасы Денсаулық сақтау министрлігінің Бас мемлекеттік санитарлық дәрігерінің қаулысымен бекітіледі.

**III. Жазғы каникул кезінде балалардың сауықтыру демалысын, бос уақытын және жұмыспен қамтылуын қамтамасыз ету жөніндегі ұсынымдар**

**1. Жазғы демалысты күнтізбелік-тақырыптық жоспарлау:**

|  |  |  |  |
| --- | --- | --- | --- |
| **Апталар** | **Мерзімі** | **Апталық жұмыс бағыттары** | **Апталық тақырып** |
| **1 апта** | 05-09 маусым | Балалар жарақатының алдын алу | «Қауіпсіз Жаз» |
| **2 апта** | 12-16 маусым | Кәсіби бағдар | «Мамандықтар әлемі» |
| **3 апта** | 19-23 маусым | Отбасылық | «Отбасы – бақыт мекені» |
| **4 апта** | 26- 30 маусым | Өлкетану | «Туған өлкем» |
| **5 апта** | 03 - 07 шілде | Тарихи-мәдени | «Ел орда тарихы- Ел тарихы» |
| **6 апта** | 10 -14 шілде | Рухани-адамгершілік | «Ізгілік шуағы» |
| **7 апта** | 17 - 21 шілде | Спорттық | «Салауатты өмір - ғасыр ұраны» |
| **8 апта** | 24 – 28 шілде | Көркем-эстетикалық | «Шабыт салтанаты» |
| **9 апта** | 31 шілде -  04 тамыз | Техникалық -зияткерлік | «ТехноҰрпақ» |
| **10 апта** | 07 - 11 тамыз | Экологиялық, еңбектік | **«Биотехнология әлеміне саяхат»** |
| **11 апта** | 14 -18 тамыз | Балалар қозғалысы | «Школа Лидера» |
| **12 апта** | 21 -25 тамыз | Еріктілік | «Ерікті болу – ерлік!» |
| **13 апта** | 28-31 тамыз | Азаматтық -патриоттық | «Конституция – мемлекет тәуелсіздігінің негізі» |

*№1* *қосымшадағы жазғы демалыс кезеңіндегі балаларды жұмыспен қамту және дамыту картасы*

**2. Жазғы демалыс кезеңінде балалардың сауықтырылу демалысын, бос уақытын және жұмыспен қамтылуын ұйымдастыру бойынша мүдделі тараптардың ведомствоаралық өзара іс-қимылының құрылымы**

|  |  |  |  |
| --- | --- | --- | --- |
| **Мүдделі тараптар** | | | **Қызмет мазмұны** |
| **Мемлкеттік органдар** |  | Қазақстан Республикасының оқу –ағарту министрлігі (Балалардың құқықтарын қорғау комитеті , Мектепке дейінгі және орта білім комитеті, Білім және ғылым саласындағы сапаны қамтамасыз ету комитеті , Жоғары және жоғары оқу орнынан кейінгі кәсіптік білім департаменті, техникалық және кәсіптік білім департаменті ) | Балалар мен ата-аналардың жазғы демалысты ұйымдастыруға **қанағаттану деңгейін мониторингілеу**.  Жазғы демалысты дайындау және өткізу бойынша **онлайн** конференциялар, кеңестер, отырыстар, кездесулер **өткізу**.  Білім алушылардың біліміндегі олқылықтардың орнын толтыру үшін **жағдай жасау.**  Жазғы демалыс кезінде балаларды жұмыспен қамту және дамыту картасына **ұсыныстар әзірлеу.**  Студенттік еріктілер қозғалысын дамыту **тұжырымдамасын әзірлеу**.  «ЖОО және балалар» **жазғы жобасын әзірлеу**  БАҚ-тағы жарияланымдардың **мониторингі.**  Жазғы демалыспен қамту **мониторингі.**  Төтенше жағдайлар мен жазатайым оқиғалар **мониторингі.** |
|  | Білім беру саласындағы сапаны қамтамасыз ету департаменттері | Әлеуметтік желілерде балалардың құқықтарын қорғау мәселелері бойынша БҚКК **жарияланымдары.**  Жазғы демалысты және сауықтыруды ұйымдастыру бойынша қызметтер көрсету кезінде кәмелетке толмағандарға қатысты туындаған проблемалық және төтенше жағдайларға жедел **ден қою.**  Бұқаралық ақпарат құралдарында және әлеуметтік желілерде жағымсыз жарияланымдар тудырған себептерді жою жөнінде **шаралар қабылдау**.  Азаматтардың өтініштерін «Бала қорғау» телеграм-чатында **қарау.**  Жазғы каникул кезеңінде балалардың сауықтыру демалысын, бос уақытын және жұмыспен қамтылуын ұйымдастыру мәселелері бойынша КТІБ отырыстарына қатысу. |
|  | Жергілікті атқарушы органдар (барлық деңгейдегі әкімдіктер, білім, мәдениет және спорт, денсаулық сақтау бөлімдері мен басқармалары, құқық қорғау, әлеуметтік қорғау, ТЖБ) | «Қазақстан – бақытты балалық мекені!» 2023 жылға арналған демалыс кезеңінде балалардың сауықтыру демалысын, бос уақытын және жұмыспен қамтылуын ұйымдастырудың өңірлік кешенді бағдарламаларын бекіту  **Құжаттаманы дайындау:**  **-** балалардың сауықтыру ұйымдарын даярлау және пайдалануға қабылдау жөніндегі ведомствоаралық комиссиялар құру туралы;  - лагерьлерді ашу, жауаптыларды тағайындау туралы бұйрықтар;  - лагерьлерді, балалар объектілерін қабылдау актілері;  - балалар лагері туралы ереже;  - жазғы объектілердің ішкі еңбек тәртібінің ережелері;  - жұмыс кестесі, экскурсиялар және т. б.  **Тексеру:**  - балалар объектілері;  - спорт алаңдары мен спорт ғимараттары;  - балаларды тасымалдауға арналған автокөліктер;  - жаппай шомылу орындары;  - сауда нүктелері және т. б.  Балалар объектілерін жүріс бөлігінің жанында жол белгілерімен, жаяу жүргіншілер өткелдерімен жабдықтау.  Жедел-алдын алу іс-шараларын жүргізу.  ҚР ІІМ Төтенше жағдайлар комитетінің аумақтық бөлімшелерімен бірлесіп су айдындарының жанында орналасқан балалар лагерьлерінде құтқару жабдықтарының, судағы қауіпсіздік шаралары туралы ақпараттық стендтердің болуын және жай-күйін тексеруді жүргізу.  Суда демалуға арналған ресми орындардың тізбесін айқындау.  Шомылуға тыйым салынған ықтимал қауіпті учаскелер мен орындарға тыйым салу белгілерімен жабдықтау.  Балалардың сауықтыру ұйымдарында өртке қарсы қауіпсіздікті қамтамасыз ету.  Құтқару қызметінің, жедел жәрдемнің, су-құтқару станциясының телефондары көрсетілген жадынамаларды тарату.  Судағы, жолдағы және басқалардағы қауіпсіздік техникасы бойынша аймақтық теледидар арналарында бейнероликтер орналастыру.  Балалар объектілерінің персоналы мен педагогтерін санитарлық-гигиеналық оқыту.  Балаларды жүзудің базалық дағдыларына үйрету жөніндегі іс - шараларды ұйымдастыру үшін спорттық, сауықтыру, мәдени бейіндегі мемлекеттік, коммуналдық, коммерциялық емес, жеке ұйымдармен меморандумдар жасасу.  Жазғы каникул кезеңінде балалардың сауықтырылу демалысын, бос уақытын және жұмыспен қамтылуын ұйымдастыру бойынша әкімдіктердің кеңейтілген онлайн режимінде отырыстар өткізу.  **Қашықтықтан** бейіндік лагерьлер, аула командаларын құру .  **Өңірлік конкурстарды ұйымдастыру**:  - «Үздік аула командасы-2023»;  - «Көшбасшылардың үздік штабы»;  - «Балалар демалысының бейінді ауысымдарының үздік бағдарламасы»;  - «Балалар демалысын ұйымдастырудың үздік бағдарламасы»;  - «Жазғы педагогикалық идеялар-2023»;  - «Жыл тәлімгері»  - «Үздік техноидея»  - «Үздік құтқару жасағы»  - «Үздік орындаушы»  - «Үздік қылқалам шебері»  **Демеушілер** мен **меценаттарды** тарту.  Кинотеатрлар мен мұражайларға **жеңілдікті абонементтерді** тарату.  1. Жазғы бейіндік алаңдар мерзімі: маусым-тамыз аралығында.  2. ZOOM, Skype, mail.ru, WhatsApp платформаларында және офлайн түрде жазғы екі күндік әр түрлі жастағы 7-10 сыныптар арасында мектеп пікірсайыс лагері  3. 1-4 сынып оқушыларына арналған жазғы компьютерлік лагерь. Мерзімі: маусым-тамыз айларында.  4. 5-7 сынып оқушыларына арналған «Фотоаппараты бар жаз» жазғы мектебі. Мерзімі: маусым-тамыз айларында.  5. «Жазғы стадион» -5-10 сынып оқушыларына арналған мектеп спорт алаңдарындағы спорттық іс-шаралар бағдарламасы. Мерзімі: маусым-тамыз айларында.  **Мерзімі**: мамыр-тамыз.  Жобаларды жүзеге асыру**:**  1. «Шығармашылықтың жазғы аумағы»  2. «Қауіпсіз жаз – 2023»  3. «Тәрбие алаңы»  4. «Second wind»  5. «Ұрпақ болашағы»  6. «Ауыл балалары»жылжымалы мобильді орталығы  7. «Bala brain»интеллектуалды МЕГА ойыны  8. «Bala Fest»таланттар даңғылы  9. «Құқық бұзушылықсыз болашақ»  10. Ауылдық жерлердегі балаларға арналған «Бала достары» көшпелі педагогикалық жасағы. |
|  | Кәмелетке толмағандардың істері және олардың құқықтарын қорғау жөніндегі комиссиялар | Жылжымалы және онлайн жоспарлы отырыстар өткізу.  Балалардың құқықтарын қамтамасыз етуге байланысты проблемалық жағдайларға жедел ден қою.  «Жасөспірім-жаз» ведомствоаралық профилактикалық операцияларды жүргізу.  Білім басқармаларымен бірлесіп мониторинг жүргізу:  - аудандар, қалалар, білім беру ұйымдары бөлінісінде жазғы демалысты ұйымдастыру;  - ішкі істер органдарында есепте тұрған, сондай-ақ әлеуметтік қауіпті жағдайдағы отбасылардан шыққан балалар мен жасөспірімдерді жұмыспен қамту |
|  |  | Ы. Алтынсарин атындағы ұлттық білім академиясы | Жазғы каникул кезеңінде балалардың сауықтыру демалысын, бос уақытын және жұмыспен қамтылуын қамтамасыз ету, олардың біліміндегі олқылықтардың орнын толтыру бойынша **ұсынымдар әзірлеуге қатысу.** |
|  | Республикалық қосымша білім беру оқу-әдістемелік орталығы | Балалар, білім беру ұйымдары арасында сырттай қашықтықтан **шығармашылық конкурстар** өткізу.  Қосымша білім беру педагогтері үшін **вебинарлар** өткізу. |
|  | «Назарбаев Зияткерлік мектептері» дербес білім беру ұйымы | Шетелдік мамандардың қатысуымен **Жазғы тілдік** және академиялық дағдылар мектептерінің жұмысы. |
|  | «Балдәурен» Республикалық оқу-сауықтыру орталығы | **Балалар лагерлері кеңесінің** жұмысын ұйымдастыру.  **Жас патриоттардың жазғы қашықтық форумын** өткізу.  **Бірыңғай республикалық волонтерлік көшбасшылық қозғалысын** құру. |
|  | «Бөбек» Ұлттық ғылыми-практикалық, білім беру және сауықтыру орталығы | **Балаларға арналған жазғы сауықтыру демалысын ұйымдастыру.**  Әлеуметтік желілерде және БАҚ-та адамгершілік-рухани білім беру мәселелері жөніндегі материалдарды жариялау. |
|  | «Ұлттық ғылыми-практикалық дене тәрбиесі орталығы» республикалық мемлекеттік коммуналдық кәсіпорны | 2021 жылғы жазғы демалыс кезеңінде балалар мен жасөспірімдер арасында бұқаралық спортты ұйымдастыру жөніндегі іс-шаралардың кешенді жоспарын әзірлеу.  Жазғы демалысты ұйымдастыру **бойынша вебинарлар өткізу**:  - дене шынықтыру және спорт кабинеттерінің әдіскерлері;  - дене шынықтыру мұғалімдері;  - жүзу жаттықтырушылары;  - туризм бойынша нұсқаушылар және т. б.  - аула командалары арасында спорттық жобаларды ұйымдастыру |
|  | Әдістемелік кабинеттер, орталықтар | Аймақтық ерекшеліктерді ескере отырып, жазғы каникул кезеңінде балалардың сауықтыру демалысын, бос уақытын және жұмыспен қамтылуын ұйымдастыру бойынша әдістемелік ұсынымдар дайындау. Жазғы демалысты ұйымдастыруға тартылған педагогтардың барлық санаттары үшін семинарлар өткізу.  Өңірлік конкурстар өткізу:  - «Үздік аула командасы-2023»;  - «Балалар демалысының бейінді ауысымдарының үздік қашықтық бағдарламасы»;  - «Балалар демалысын ұйымдастырудың үздік бағдарламасы»;  - «Жазғы педагогикалық идеялар-2023»;  - «Жыл кеңесшісі» т.б. |
|  | ЖОО, колледждер | Жетім балалар мен ата-анасының қамқорлығынсыз қалған балаларға арналған ұйымдардың тәрбиеленушілеріне студенттердің тәлімгерлігін ұйымдастыру *(4-қосымшаны қараңыз).* Ғылыми орталықтар, технопарктер, бизнес-инкубаторлар, мұражайлар, жоғары оқу орындарының зертханалары, балалар ғылыми үйірмелері жанынан ашу. |

1. **Күтілетін нәтиже**

Тұжырымдаманы іске асыру келесі нәтижелерге қол жеткізуге мүмкіндік береді:

1. Демалыс кезінде балаларды сауықтыру демалысымен, бос уақытымен және жұмыспен тиімді қамтамасыз етудің кешенді жүйесі құрылады.

2. Тұрмыстық зорлық-зомбылық және балаларға қатысты құқық бұзушылық фактілеріне жол бермеу үшін бақылау күшейтіледі.

3. Жаңа педагогикалық, ақпараттық және денсаулық сақтау технологиялары енгізіледі.

4. Демалыс, сауықтыру, балаларды демалыс уақытында жұмыспен қамту ұйымдарын материалдық-техникалық қамтамасыз ету жақсартылатын болады.

5. Жетім балаларды демалыспен және сауықтырумен қамту 100% құрайды.

6. Жекелеген санаттағы балаларды демалыспен және сауықтырумен қамту 100% құрайды.

7. Балаларды бұқаралық спорт пен туризмге тарту көрсеткіші артады.

8. Туған өлке оқушыларының практикалық білімі, тарих, мәдениет ескерткіштерімен, қоршаған табиғатпен танысу арқылы экологиялық мәдениет артады.

9. Оқушылардың салауатты өмір салты, алкогольдің, темекі шегудің, нашақорлықтың алдын алу мәселелері бойынша білімі кеңейеді.

10. Жазғы кезеңде балалардың бос уақытын ұйымдастыру арқылы шығармашылық дағдыларды дамытуға ықпал ету.

11. Жазғы кезеңде бос уақытты ұйымдастыру арқылы балаларды ерте бейінді анықтауға жәрдемдесу.

12. Ақпараттық-цифрлық мәдениет деңгейі артады.

13. Оқу сауаттылығына деген ынта артады.

14. Жазғы демалыс кезінде сырқаттанушылық көрсеткіші төмендейді.

15. Балалар арасындағы құқық бұзушылықтар санының көрсеткіші төмендейді.

16. Балалар-жасөспірімдер қоғамдық және еріктілер қозғалысын дамыту үшін жағдайлар жасалатын болады.

17. Балалар мен ата-аналардың жазғы демалысты ұйымдастыруға қанағаттану деңгейі артады;

18. Балалардың демалуы үшін қауіпсіз жағдайлар жасалады.

*№ 1 қосымша*

**ЖАЗҒЫ ДЕМАЛЫС КЕЗЕҢІНДЕГІ БАЛАЛАРДЫ ЖҰМЫСПЕН ҚАМТУ ЖӘНЕ ДАМЫТУ КАРТАСЫ**

*(іс-шараларды күндізгі және онлайн форматта өткізу)*

|  |  |  |
| --- | --- | --- |
| **Мерзімі** | **Тақырыптық блоктар** | **Тақырыптық блоктардың мазмұны** |
| **1 апта**  05-09 маусым | Балалар жарақатының алдын алу | * «Жас құтқарушы» жобасы (жаз бойы) * «Қауіпсіз аула», «қауіпсіз тротуар», «қауіпсіз саябақ», «қауіпсіз ойын алаңы», «қауіпсіз кіреберіс» акцияларының өткізілуі |
| **2 апта**  12 - 16 маусым | Азаматтық-патриоттық | * «Ауыл балалары» жылжымалы мобильді орталық *(жаз барысында)* * «Балаларға қайырымдылық жасауға асық» қайырымдылық марафоны * «Жұлдыз бала» шығармашылық пен шеберлік шеруі * «Sport.ekb» туристік слеті * «Балаға сыйлық» акциясы * Арт – аллея * «Шебер\_бала» ашық шеберханасы |
| **3 апта**  19 - 23 маусым | Отбасылық | * «Отбасы бақыт мекені» отбасылық тимбилдинг * «Отбасы дәстүрлері» видеожобасы * «Отбасы өмір аясы» зияткерлік ойын * «Мерейлі отбасы» – ойын * «Отбасылық асүй» шеберлік сыныбы * «Отбасымызбен тоқимыз, тігеміз, сурет саламыз және ән айтамыз» виртуалды отбасылық шығармашылық фестивалі * «Бақытты отбасылар қаласы» шығармашылық байқауы |
| **4 апта** 26 - 30 маусым | Өлкетану | * «Мұражайлық калейдоскоп» әлемдік мұражайларға онлайн саяхат, * «Міне, менің көшем, міне, менің үйім» фотокөрме * «Тарихты сақтаушы ескерткіштер» - қаланың естелік жерлеріне виртуалды саяхат * Жеке виртуалды турларды құру |
| **5 апта**  03 - 07 шілде | Тарихи-мәдени | * «Менің қаламның картасы» викторинасы (*балалар туған өлкенің көрікті жерлері туралы әңгімелейді)* * «Болашақтық қаласы» челленджі * «Жергілікті жолдар» саяхат ойыны * «Объективте киелі жерлер» - Қазақстанның қасиетті нысандары бойынша виртуалды саяхат * Туған өлке туралы өлеңдер, суреттер, әндер онлайн байқауы |
| **6 апта**  10 -14 шілде | Адамгершілік-рухани | * «Асқақтай бер, Елордам» - Астана күніне арналған мерекелік онлайн концерт * Астана қаласына виртуалды саяхат * Елорданың тарихи ғимараттары, ескерткіштері туралы әңгімелер * «Астана деп соққан жүрегім» балалар сурет байқауы |
| **7 апта**  17 - 21 шілде | Спорттық | * Салауатты өмір салты, алкогольдің, темекі шегудің, нашақорлықтың алдын алу және алдын алу мәселелері бойынша онлайн дәрістер өткізу. * «Біздің аула командасы» тұрғылықты жері бойынша спорт алаңдарын ұйымдастыру * Аула командалары арасындағы шағын футбол турнирі * «Біздің аула ойындары» эстафеталар, алаңдағы ойындар (*шахмат, дойбы, волейбол, пионербол, баскетбол, үстел теннисі, халықтық спорт ойындары*) * Ұлттық спорт және ойындар бойынша турнирлер (тоғыз құмалақ, асық ату, арқан тарту и др.) * «Менің ауламдағы спорт» жобасы * «Бала\_квест» квест ойыны |
| **8 апта**  24 - 28 шілде | Көркемдік -эстетикалық | * Балалар бейнелеу және сәндік-қолданбалы өнерінің көрмелері, конкурстары * Шығармашылық түрлері бойынша онлайн шеберлік сыныптарын өткізу * «Жаз бояулары» челленджі * «Шығармашылық идеялар әлемі» Hаnd - mаdе зертханасы * Art - Magig – жас суретшілер мектебі * Бейнелеу өнері мұражайларына экскурсиялар және т.б. |
| **9 апта**  31 шілде -  04 тамыз | Техникалық-интеллектуалдық | * «Менің елімнің Гимні» видеочелленджі * «Бояулар фестивалі» балалар ойын- сауық би фестивалі * «Театр әлемінде» білімдер аукционы * «Кадрда балалық шақ» Vitacci фотоконкурсы * «Бала brain» зияткерлік мега ойыны |
| **10 апта**  07 - 11 тамыз | Экологиялық, еңбек | * **«Бум Батл» макулатура жинау бойынша экоакция**   «Эко- дамытушы» акциясы (қалдық материалдан жасалған қолөнер акциясы)   * «Эко- әдеттер» акциясы (күнделікті өмірде экологиялық әдеттерді қолдану) * «Еңбек десанты» (*үйде, лагерьде, аулада және т. б. еңбек міндеттерін орындау.*) * «Шебер қолдар» әр түрлі материалдардан жасалған онлайн қолөнер байқауы |
| **11 және 12 апта**  14 -18 тамыз  21 -25 тамыз | Еріктілер және балалар қозғалысы | * Жақсының – жақсылығын айт» акциясы * «Жақсылық тамшысы» челленджі * «Қайырымдылық - асыл қасиет» акциясы * «Жақсылық жолымен» дистанциялық клубтың жұмысын ұйымдастыру * «Мейірімділік әліппесі» суреттер байқауы * «Мейірімділіктің сиқырлы күші» жазғы онлайн оқулар |
| **13 апта**  28-31 тамыз | Патриоттық | * «Сүйікті қалам» саяхаттары * «Алға Қазақстан!» би флешмобы * «Конституция – ұлы халық құндылығы» квест ойыны * «Атамекен» әнін балалардың орындауы * «Қазақстан – ортақ үйіміз!» зияткерлік-шығармашылық роликтер |